***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

ДО

ДИРЕКТОРА НА РИОСВ

ПЛОВДИВ

УВЕДОМЛЕНИЕ

за инвестиционно предложение

от ,,СТЕМА - СТАРОСЕЛ“ ЕООД, ЕИК 200328967

УВАЖАЕМИ Г-Н ДИРЕКТОР,

Уведомяваме Ви, че **,,СТЕМА - СТАРОСЕЛ“ ЕООД,** ЕИК 200328967, с. Старосел, община Хисаря, Комплекс за винен и СПА туризъм Старосел- извън регулация

има следното инвестиционно предложение: да направи **Промяна предназначението на винарска изба, дървен навес и подземен склад за съхранение на вино в УПИ I-обществено обслужване, кв.62 по плана на с. Старосел, община Хисаря в** **МЛЕКОПРЕРАБОТВАТЕЛНО ПРЕДПРИЯТИЕ без архитектурни конструктивни и инсталационни промени по чл.147а от ЗУТ**

Характеристика на инвестиционното предложение:

1. Резюме на предложението:

Имотът е УПИ I, кв.62 с площ 2100 кв.м и е за обществено обслужване.

В имота има масивна едноетажна сграда - винарска изба с площ 485 кв.м и двуетажна сграда 195 кв.м -дървен навес и подземен склад за съхранение на вино.

Намерението на инвеститора е да преоборудва съществуващите помещения за нуждите на млекопреработвателно предприятие без никакви архитектурни, конструктивни и инсталационни промени /по чл.147а от ЗУТ/

Ще се преработва краве мляко до 1 т на ден /360т годишно/.

Ще се произвеждат кисело мляко, цедено кисело мляко, айрян и бяло саламурено сирене.

Загряването на млякото ще е на ел. енергия, а охлаждането му ще става с инсталация за ледена вода на оборотен цикъл.

Електрозахранването е съществуващо и достатъчно за новата дейност.

Водозахранването е съществуващо от водопроводната мрежа на с. Старосел. Отпадните производствени води ще се съберат с битовите в съществуващата водоплътна яма и ще се извозват по договор с лицензирана фирма до най-близката ПСОВ.

Отделената от производството на сирене суроватка ще се транспортира до инсталация за биогаз.

Производството на млечни продукти е дейност, която попада в производствените дейности по приложение № 2 към ЗООС.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Ще се преработва краве мляко до 1 т на ден /360т годишно/.

Ще се ползват съществуващите помещения за нуждите на млекопреработвателно предприятие без никакви архитектурни, конструктивни и инсталационни промени.

Ще се произвежда кисело мляко, цедено кисело мляко, айрян и бяло саламурено сирене по различно време /различни дни/.

Загряването на млякото ще е на ел. енергия, а охлаждането му ще става с инсталация за ледена вода на оборотен цикъл.

Движението на млякото ще става с прозрачен маркуч за хранителни цели и помпа. Пастьоризаторът ще бъде съдов и няма да се налага монтиране на измиваща система за тръбопроводи /ЦИС/.

Съхранението на готовата продукция става в съществуващи хладилни камери с хладилен агент фреон R449А.

Отоплението на обекта ще бъде с климатици на ел. енергия.

Входовете в имота са съществуващи.

Не се налага промяна на пътната инфраструктура.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Няма връзка.

4. Местоположение:

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Млекопреработвателното предприятие ще е на адрес с. Старосел, ул. „Георги Димитров” № 60.

Инфраструктурата е съществуваща и няма се променя.

В близост няма обекти на културното наследство.

Не се очаква трансгранично въздействие.

5. Природни ресурси, предвидени за използване по време на строителството и експлоатацията:

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

Водозахранването е съществуващо от водопроводната мрежа на с. Старосел.

Отпадните производствени води ще се съберат с битовите отпадни води във водоплътна яма и ще се извозват до най- близката ПСОВ.

Електрозахранването е съществуващо и достатъчно за новата дейност. Водозахранването за противопожарни нужди е съществуващо от уличния водопровод.

В имота няма и не се налага изграждането на сондажен кладенец.

Охлаждането на млякото ще става с инсталация за ледена вода в затворен контур.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Няма опасни вещества, които да имат контакт с води.

7. Очаквани общи емисии на вредни вещества във въздуха по замърсители:

Не се очакват никакви вредни вещества във въздуха.

Съществуващите хладилните инсталации работят с фреон R 449А в затворен контур с общо тегло на фреона до 50 кг.

8. Отпадъци, които се очаква да се генерират, и предвиждания за тяхното третиране:

Отпадъците от дейността:

Суроватката като отпадъчен продукт от производството на сирене се извозва към инсталация за биогаз по договор.

От разфасовката на сиренето – отпадъци от разфасовката са СЖП III-та категория, съхраняват се в хладилен шкаф и се предават на екарисаж по договор.

* Нехранителни - хартия, картон, полиетилен, счупени палети, които ще се събират разделно и ще се предават за повторна преработка.
* Битови – на най-близкото регламентирано сметище.

9. Отпадъчни води:

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

В производството на кисело и цедено мляко не се влага вода. Вода се ползва за приготвяне само на саламура до 200л/ден за 120 дни -24т/годишно и за айрян 150л/ден за 150 дни - 22.5т/годишно.

Отпадните производствени води са свързани с измиване на оборудването в предприятието и ще бъдат около 0.8 т/ден /208т годишно/, ще се събират с отпадните битови води до 0.24т/ден /63.4т годишно/ и ще се извозват до най-близката ПСОВ.

Общо ползвана вода 317.9т годишно.

Общо отпадни води 1.04т ден /271.4т годишно/.

10. Опасни химични вещества, които се очаква да бъдат налични на площадката на предприятието/съоръжението:

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

Хладилните инсталации ще работят с фреон R449А в затворен контур. Очаквано количество фреон до 50 кг.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.   Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

1. Нотариален акт – 1 бр.
2. Актуална скица – 1 бр.
3. Удостоверение за ползване за винарска изба № 9/31.08.2011г -1 бр.
4. Удостоверение за ползване за дървен навес и подземен склад за съхранение на вино -1бр.
5. Актуално състояние на фирмата

Дата: 12.07.2023г. Уведомител…………………..

*(подпис)*